stanford-oval/wikipedia huggingface dataset:
David Ullström
Ura > Seuraura > Ammattilaisuran alku HV71:ssä

Ullström on HV71:n oma kasvatti. Hän oli kaudella 2006–2007 seuran J20-junioreiden kolmanneksi paras pistemies tehoilla 16+14=30. Kaudella 2007–2008 Ullström oli joukkueen paras pistemies, maalintekijä ja syöttäjä tehoilla 27+27=54, joilla hän sijoittui koko J20 SuperElitin maalipörssissä toiseksi edellään vain Malmö Redhawksin Tobias Nilsson Roos sekä pistepörssissä neljänneksi. Ullström debytoi samalla kaudella myös seuran Elitserien-joukkueessa, jossa hän pelasi seitsemän runkosarjaottelua jääden niissä ilman tehopisteitä.
New York Islanders varasi Ullströmin neljännellä kierroksella 102. pelaajana NHL:n varaustilaisuudessa 2008. Kaudella 2008–2009 hän pelasi HV71:n Elitserien-joukkueessa 19 runkosarjaottelua tehopistein 1+3=4 ja 14 playoff-ottelua tehden yhden maalin. Ullström voitti kauden päätteeksi Elitserien-hopeaa. Hän pelasi kauden aikana myös kaksi ottelua Mestarien liigassa. Ullström pelasi kauden aikana myös 15 runkosarjaottelua lainalla HockeyAllsvenskanin Borås HC:ssä. Huhtikuussa 2009 hän teki vuoden mittaisen jatkosopimuksen HV71:n kanssa. Kausi 2009–2010 oli Ullströmille ensimmäinen kokonainen Elitserienissä ja se toi hänelle 47 runkosarjaottelussa tehot 5+11=16 ja 16 playoff-ottelussa kaksi maalia. Ullström voitti kauden päätteeksi Ruotsin-mestaruuden.
Ura > Seuraura > Vuodet New York Islandersin organisaatiossa

Kesäkuussa 2010 Ullström teki kolmivuotisen tulokassopimuksen New York Islandersin kanssa. Hän pelasi kauden 2010–2011 kokonaan AHL-joukkue Bridgeport Sound Tigersin vahvuudessa, jossa tulokaskausi toi 67 runkosarjaottelussa tehot 17+24=41. Ullström oli joukkueen neljänneksi paras pistemies. Hänet valittiin 20. helmikuuta 2011 AHL:n viikon pelaajaksi. Kaudella 2011–2012 Ullström oli 24 osumallaan Sound Tigersin paras maalintekijä. Hän debytoi kauden aikana myös Islandersin NHL-joukkueessa, jossa Ullström sai tililleen 29 runkosarjaottelua tehden niissä tehot 4+4=8. Hän teki NHL-debyyttinsä 21. marraskuuta 2011 vieraissa Pittsburgh Penguinsia vastaan. Ullström sai ottelussa jääaikaa 13.30 minuuttia ja hän keräsi teholukeman –2. NHL-uransa avausmaalin Ullström teki 6. joulukuuta 2011 Tampa Bay Lightningin Mathieu Garonin taakse. Hänet valittiin ottelun ykköstähdeksi.
Alkukauden 2012–2013 Ullström pelasi NHL:n työsulunkin vuoksi pääasiassa Sound Tigersissa, jonka sisäisen tehotilaston voiton hän jakoi Matt Donovanin kanssa lukemalla +14. Ullström pelasi kauden aikana NHL:ssä 20 runkosarjaottelua tehopistein 2+3=5.
Ura > Seuraura > KHL-vuodet

Kaudeksi 2013–2014 Ullström siirtyi kaksivuotisella sopimuksella KHL-joukkue Lokomotiv Jaroslavliin. Hän teki siellä kuitenkin 18 ottelussa vain tehot 3+1=4. Ullströmin peliaika väheni merkittävästi varsinkin Pjotr Vorobjevin tultua joukkueen päävalmentajaksi syyskuussa 2013. Hänen sopimuksensa lopulta purettiin yhteisymmärryksessä marraskuussa. Pian tämän jälkeen Ullström siirtyi jatkamaan KHL-uraansa tšekkiläisen Lev Prahan riveihin. Hän eteni joukkueensa kanssa aina Gagarin Cup -finaaleihin saakka, mutta mestaruuden vei kuitenkin Metallurg Magnitogorsk otteluvoitoin 4–3.
Ullström siirtyi kaudeksi 2014–2015 kaksivuotisella sopimuksella Severstal Tšerepovetsiin. Joulukuussa 2014 seura kauppasi hänet kuitenkin Sibir Novosibirskiin vaihdossa maanmieheensä Andreas Thuressoniin. Ullström oli pudotuspeleissä joukkueen paras maalintekijä Jarno Koskirannan kanssa viidellä osumallaan. Kaudella 2015–2016 hän oli runkosarjassa Sibirin kolmanneksi paras maalintekijä ja neljänneksi paras pistemies tehoilla 16+12=28.  Ullström valittiin 30. elokuuta 2016 KHL:n viikon hyökkääjäksi.
Ura > Seuraura > Paluu Ruotsiin

Kaudeksi 2016–2017 Ullström siirtyi KHL:n valkovenäläisjoukkue Dinamo Minskiin. Tammikuussa 2017 hänen sopimuksensa kuitenkin purettiin yhteisymmärryksessä. Helmikuussa Ullström palasi kotimaahansa ja siirtyi loppukauden sopimuksella kasvattajaseuraansa HV71:een. Hänen kautensa päättyi kuitenkin toiseen puolivälieräotteluun, jossa Ullström loukkasi käteensä. Hän voitti kauden päätteeksi Ruotsin-mestaruuden. Toukokuussa Ullström teki HV71:n kanssa kaksivuotisen jatkosopimuksen.
Ullström nousi kaudella 2017–2018 HV71:n kapteenistoon. Hän oli joukkueen toiseksi paras syöttäjä ja kolmanneksi paras pistemies tehoilla 6+24=30. Mestarien liigassa Ullström jakoi HV71:n sisäisen pistepörssin voiton Lawrence Pilutin kanssa tehoilla 3+2=5.
Ura > Maajoukkueura

| Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Mitalit> Maa:   Ruotsi.Miesten jääkiekko.Alle 20-v. MM-kilpailut  | Maa:   Ruotsi> Miesten jääkiekko. |
| --- | --- | --- | --- |
|  Hopeaa | Ottawa 2009 | jääkiekko |  |
Ullström pelasi alle 20-vuotiaiden MM-kilpailuissa vuonna 2009, jolloin hän voitti hopeaa. Ullström pelasi myös alle 18-vuotiaiden Ivan Hlinkan muistoturnauksessa vuonna 2006. Yhteensä hän on pelannut 21 nuorten ja yhdeksän poikien maaottelua.
Ruotsin A-maajoukkueessa Ullström on pelannut 14 ottelua tehopistein 2+4=6. Hän teki A-maajoukkuedebyyttinsä Karjala-turnauksen 7. marraskuuta 2013 Gävlessä pelatussa avausottelussa Tšekkiä vastaan. Ullström merkittiin Ruotsin nelosketjun keskushyökkääjäksi laidoilleen Pär Arlbrandt ja Simon Hjalmarsson. Hän keräsi ottelussa myös kaksi syöttöpistettä. Ensimmäisen A-maajoukkuemaalinsa Ullström teki seuraavassa ottelussa 9. marraskuuta 2013 Helsingin Hartwall Areenalla ylivoimalla Venäjää vastaan.
Tadeu Terra

| Henkilötiedot |
| --- | --- | --- | --- |
Koko nimi: Tadeu Souza Terra
Syntymäaika: 30. lokakuuta 1986 (ikä 37)
Syntymäpaikka: Niterói, Rio de Janeiro, Brasilia
Pelipaikka: laitalinkki
Pituus: 173 senttimetriä
Seura
Seura: FC New York
Pelinumero: –
Junioriseurat
2006–2010: St. John’s Red Storm
Seurat
| Vuodet | Seura | O | (M) |
| 2007–2009 | Long Island Rough Riders | 35 | (9) |
| 2011– | FC New York | 20 | (1) |
| 2011 | → MYPA (laina) | 7 | (0) |
 Seurajoukkueuran tilastot kattavat vain kansalliset sarjat, päivitetty 29. joulukuuta 2011.
Tadeu Souza Terra (s. 30. lokakuuta 1986 Niterói, Rio de Janeiro, Brasilia) on brasilialainen jalkapalloilija, pelipaikaltaan laitalinkki. Hän edustaa USL Professional Divisionin FC New Yorkia.
Terra muutti kotimaastaan Yhdysvaltoihin vuonna 2006 saatuaan urheilija-apurahan newyorkilaiselta St. Johnin yliopistolta, jossa hän opiskeli ja pelasi jalkapalloa vuodet 2006–2010. Yliopistovuosinaan hän pelasi myös USL Premier Development League -amatööriliigan Long Island Rough Ridersissä.
Maaliskuussa 2011 Terra teki ammattilaissopimuksen USL Professional Divisionin FC New Yorkin kanssa. Hän voitti debyyttikaudellaan liigan syöttötilaston kahdeksalla maalisyötöllään ja oli ehdolla vuoden tulokkaaksi. USL-kauden päätyttyä hänet lainattiin elokuun 2011 lopulla suomalaiseen Myllykosken Palloon, jossa hän pelasi seitsemässä Veikkausliigan ottelussa.
Aiheesta muualla

Tadeu Terran esittely Veikkausliigan sivustolla
Tadeja Majerič

| Tadeja Majerič |
| --- | --- |

Henkilötiedot
Syntynyt: 31. elokuuta 1990 (ikä 34)
Kansalaisuus:   Slovenia
Tennispelaaja
Pituus:  178 cm
Paino:  70 kg
Kätisyys:  oikea
Ammattilaisena:  2006–
Palkintorahat:  284 908 USD
Kaksinpeli
Paras sijoitus:  111. (25.11.2013)
Voitot/tappiot:  298–227
Grand Slam -turnauksissa
Australian avoimet:  1. kierros (2014)
Nelinpeli
Paras sijoitus:  
Voitot/tappiot:  123–126
Aiheesta muualla
ITF
WTA
Tadeja Majerič (s. 31. elokuuta 1990 Maribor) on slovenialainen tennispelaaja. Parhaimmillaan hän on ollut kaksinpelissä WTA-listan sijalla 111 marraskuussa 2013. Hän on voittanut urallaan kuusi ITF-turnausta kaksinpelissä ja yhden nelinpelissä.
Heinäkuussa 2013 Majerič pääsi WTA-turnauksen puolivälieriin Bakun turnauksessa. Puolivälierässä hän hävisi Shahar Pe'erille. Tammikuussa 2014 Konjuh osallistui ensimmäisen kerran Grand Slam -turnauksen pääsarjaan Australian avoimissa, jossa hän hävisi kuitenkin avauskierroksen ottelunsa.
Aiheesta muualla

Tadeja Majerič WTA:n sivuilla (englanniksi)
Tadeja Majerič ITF:n sivuilla (englanniksi)
Stratellite

Stratellite (suom. Stratelliitti) on tuotenimi suunnittelun alla olevalle, stratosfäärissä, noin 20 kilometrin korkeudessa toimivalle ilma-alukselle, joka toimii satelliitin tavoin. Stratelliitti tarjoaa mahdollisuuden esimerkiksi langattomaan tiedonsiirtoon 3G/4G-yhteyksille sekä muille langattomille puhelinyhteyksille ja HDTV-lähetyksille.
Taustaa

Stratellite on Sanswire Network LLC:n tuotemerkki.  Se on GlobeTel Communications Corporationin täysin omistava tytäryhtiö.  Se järjesti kokouksen tammikuussa 2005 keskustellakseen aluksen kaupallisista, kansainvälisistä ja sotilaallisista mahdollisuuksista. 12. huhtikuuta 2005 ensimmäinen ilma-alus, Sanswire One, esiteltiin yleisölle.  Sitä ei ole kuitenkaan vielä laukaistu radalle.
Sanswire ei ole ensimmäinen yhtiö, joka on suunnitellut vastaavanlaista ilma-alusta.  Sellaisia ovat suunnitelleet mm. Advanced Technologies Group (Bedford, Englanti), SkyLINK Inc. (Englanti), ja SkyTower, Inc., joka on AeroVironment Inc.:n tytäryhtiö (Monrovia, Kalifornia, Yhdysvallat).
Teknisiä tietoja

Pituus: 75 m
Leveys: 44 m
Korkeus: 26,5 m
Tilavuus: 37 000 m³
Kaksi vaippaa, molemmat tehty Dyneemasta (maailman vahvin kuitu)
Voimanlähteenä sähkömoottorit, jotka saavat virtansa uloimman vaipan Photovoltaic-aurinkopaneeleista
Ylläpitää sijaintia ja korkeutta kuuden moottoreihin kytketyn GPS-yksikön avulla
Hyötykuorma: 1400 kg
Enimmäislentokorkeus: 21 km
Tavoiteltu lentokorkeus: 20 km
Lentoonlähdön nostekaasu(t): helium ja typpi
Näköakseli: 780 000 km² alue
Enimmäisaika ilmassa: 18 kuukautta
Aiheesta muualla

Sanswire Networks
GTE GlobeTel Message Board (Arkistoitu – Internet Archive) GlbeTel-sijoittajien keskustelupalsta
Investorshub
Personal Investor of GlobeTel (Arkistoitu – Internet Archive) Mahdollisia Stratelliten käyttökohteita
DSM Dyneema
Drottningholm

| Drottningholm |
| --- | --- |
 Drottningholmin linna
 Drottningholm
 Koordinaatit: 59°19′28″N, 17°53′15″E 
Valtio:   Ruotsi
Lääni:  Tukholman lääni
Maakunta:  Uppland
Kunta:  Ekerö
Väkiluku (2021):  316
Infobox OKVirheellinen NIMI-arvo: 
Drottningholm on taajama Ekerön kunnassa Tukholman läänissä Upplandin historiallisessa maakunnassa Ruotsissa. Taajamassa oli 316 asukasta vuonna 2021.
Aiheesta muualla

Kuvia tai muita tiedostoja aiheesta Drottningholm Wikimedia Commonsissa
Ebolajoki

Ebolajoki, ngbandin kielellä: Legbala, on 240 kilometriä pitkä joki Kongon demokraattisessa tasavallassa.
Nimi Ebola on ranskankielinen mukaelma joen paikallisesta ngbandinkielisestä nimestä Legbala. Tutkija Peter Piot nimesi ebola-taudin joen nimen mukaan, sillä hän ymmärsi, ettei tautia pidä nimetä kylän mukaan, joka olisi saanut siitä ikävän leiman.
Tampereen Kauppaseuran talo

Tampereen Kauppaseuran talo voi tarkoittaa seuraavia Tampereen rakennuksia:
Kauppaseuran talo, arkkitehti August Krookin suunnittelema rakennus (valm. 1905, purettu 1956)
Kauppaseuran talo, arkkitehti Jaakko Tähtisen suunnittelema rakennus (valm. 1957).
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Tampereen Kauppaseuran talo”, voi hakea sivunnimihaulla, laajalla sivunnimihaulla tai tekstihaulla.
Tadeusz Baird

Tadeusz Baird
Tadeusz Baird (26. heinäkuuta 1928 Grodzisk Mazowiecki – 2. syyskuuta 1981 Varsova) oli puolalainen säveltäjä.
Baird opiskeli toisen maailmansodan aikana sävellystä yksityisesti Bolesław Szabelskin johdolla. Myöhemmin hän suoritti sävellysopintoja Piotr Rytelin ja Piotr Perkowskin johdolla Varsovan valtionmusiikkiakatemiassa. Hän sai myös pianonsoiton opetusta ja opiskeli kolmen vuoden ajan musiikkitiedettä Varsovan yliopistossa. Vuosina 1959, 1963 ja 1966 Baird sai ensipalkinnot Unescon Kansainvälisessä säveltäjärostrumissa.
Vuonna 1977 Baird nimitettiin sävellyksen professoriksi Varsovan musiikkiakatemiaan.
Musiikki

Baird muodosti vuonna 1949 Kazimierz Serockin ja Jan Krenzin kanssa "Group 49:n", joka pyrki luomaan ilmaisuvoimaista musiikkia sosialistisen realismin rajoissa. Vuonna 1956 Baird perusti Serockin kanssa Varsovan syksy -nykymusiikkifestivaalin. Radikaalimpaa sävelkieltä Baird alkoi käyttää kaksitoistasäveljärjestelmällä tekemässään jousikvartetossa (1957). Hän kuitenkin piti emotionaalisuuden musiikissaan tärkeässä osassa.
Bairdin orkesterituotantoon kuuluu esimerkiksi kolme sinfoniaa (1950, 1952, 1969) sekä konsertot pianolle ja oboelle. Vokaalimusiikkia Baird teki William Shakespearen, Johann Wolfgang von Goethen, Charlotte von Steinin, Małgorzata Hillarin, Halina Poświatowskan ja Jarosław Iwaszkiewiczin sanoihin sekä vanhoihin heprealaisiin teksteihin. Baird sävelsi myös näyttämö- ja elokuvamusiikkia.
Eboniitti

Eboniitista valmistettuja esineitä: rasia (1857), naisten kaulaketju (1860) ja medaljonki (1870).
Eboniitti eli kovakumi on aine, jota on käytetty aikaisemmin runsaasti sähkötarvikkeiden valmistukseen. Eboniittia valmistetaan vulkanoimalla eli kuumentamalla kautsua yhdessä rikin kanssa, jolloin rikki yhtyy kautsuun. Vulkanoimislämpötila vaikuttaa imeytyvän rikin määrään, mikä puolestaan vaikuttaa syntyvän kumin kovuuteen. Kuumennus 165 °C lämpöön ja 20–40 prosentin rikkipitoisuus tuottaa kovakumia eli eboniittia.
Kouluissa eboniittisauvoja käytetään hankaussähkön havainnollistamiseen. Eboniittia käytetään myös muun muassa keilapallojen ja puupuhallinten suukappaleiden valmistuksessa.
Synnin jäljet

| Synnin jäljet |
| --- | --- |
 Elokuvan juliste.
Ohjaaja:  Hannu Leminen
Käsikirjoittaja:  Hannu Leminen
Tuottaja:  T. J. Särkkä
Säveltäjä:  Harry Bergström
Kuvaaja:  Kalle Peronkoski
Leikkaaja:  Hannu Leminen
Lavastaja:  Hannu Leminen
Pääosat:  Eeva-Kaarina Volanen Tapio Rautavaara Rauha Rentola
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1946
Kesto:  80 min
Alkuperäiskieli:  suomi
Aiheesta muualla
IMDb
Elonet
AllMovie
Infobox OKNimi-testi OK: 
Synnin jäljet on suomalainen elokuva vuodelta 1946. Sen ohjasi Hannu Leminen. Elokuva on sukupuolitaudin ympärille kiertyvä  opettavainen tragedia, jonka keskeiset henkilöt ovat kaksi sairaanhoitajaopiskelijaa  (Eeva-Kaarina Volanen ja Rauha Rentola) ja toisen aviomies, kapakkalaulaja Ragnar (Tapio Rautavaara).
Denys Maljuska

| Denys Maljuska |
| --- | --- |

Ukrainan oikeusministeri
 29. elokuuta 2019–  
Edeltäjä:  Pavlo Petrenko
Kansanedustaja
 2019–  
Ryhmä/puolue:  Kansan palvelija
Henkilötiedot
Syntynyt: 19. marraskuuta 1981 (ikä 42) Dunajivtsi, Ukrainan SNT
Kansalaisuus:  Ukraina
Tiedot
Puolue:  Kansan palvelija
Denys Leontijovytš Maljuska (ukr. Денис Леонтійович Малюська, s. 19. marraskuuta 1981) on ukrainalainen liikemies ja poliitikko, joka on vuodesta 2019 lähtien toiminut kansanedustajana sekä Ukrainan oikeusministerinä.
Maljuska syntyi Dunajivtsissä. Hän opiskeli oikeustiedettä Kiovan kansallisessa yliopistossa ja valmistui vuonna 2004. Vuonna 2016 hän suoritti oikeustieteen maisterintutkinnon Lontoon yliopistossa. Vuosina 2000–2010 hän työskenteli lakimiehenä ja vuosina 2010–2019 Maailmanpankkiryhmällä konsulttina. Vuoden 2019 parlamenttivaaleissa hänet valittiin Ukrainan parlamenttiin eli Verh’ovna Radaan Kansan palvelija -puolueen listalta. Elokuussa 2019 hänet nimitettiin Ukrainan oikeusministeriksi.
Supukit

| Supukit |
| --- | --- |
 Herkkäsupukki (Biophytum sensitivum)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Oxalidales
Heimo::  Käenkaalikasvit Oxalidaceae
Suku::  Supukit Biophytum  DC.
Katso myös
   Supukit Wikispeciesissä   Supukit Commonsissa 
Infobox OKNimi-testi OK: 
Supukit (Biophytum) on käenkaalikasvien (Oxalidaceae) heimoon kuuluva kasvisuku. Sukuun kuuluu noin 80–90 lajia. Lajit elävät trooppisella ja subtrooppisella alueella.
Lajeja

Biophytum dendroides
Biophytum reinwardtii
Biophytum sensitivum – herkkäsupukki
Aiheesta muualla

Laji.fi: Supukit (Biophytum)
iNaturalist: Suku Biophytum
Integrated Taxonomic Information System (ITIS): Biophytum (englanniksi)
Global Biodiversity Information Facility (GBIF): Biophytum (englanniksi)
Flora of China: Biophytum (englanniksi)
Suurherttua

Suurherttua on ruhtinaallinen arvonimi, jota käytetään Länsi-Euroopassa eritoten saksalaisen vaikutuksen alueella. Suurherttua sijoittuu arvoasteikossa kuninkaan alapuolelle, mutta hallitsevan herttuan yläpuolelle. Useissa kielissä, jotka eivät tunne kulttuurissaan suurherttuan käsitettä, termi käännetään suuriruhtinaaksi. Suurherttuan hallitsemaa aluetta nimitetään suurherttuakunnaksi.
Ensimmäinen tätä arvonimeä käyttänyt henkilö oli Firenzen Cosimo I, jonka paavi Pyhä Pius V korotti Toscanan suurherttuaksi 1569. Badenin ja Hessen-Darmstadtin hallitsijat ottivat suurherttuan arvon käyttöön 1806, kun he osallistuivat Reinin liiton perustamiseen. Arvonimeä käyttivät myös 1815–1918 Saksan liiton jäseninä olleet Mecklenburg-Schwerinin, Mecklenburg-Strelitzin, Oldenburgin ja Sachsen-Weimar-Eisenachin herttuat. Itävallan keisarin arvonimiin sisältyi Krakovan ja Toscanan suurherttuan arvo, ja Preussin kuninkaan arvonimiin Ala-Reinin ja Posenin suurherttuan arvo. Luxemburgin hallitsijalla on ollut suurherttuan arvo vuodesta 1815 lähtien.
Aiheesta muualla

Kuvia tai muita tiedostoja aiheesta Suurherttua Wikimedia Commonsissa
Symbolinen yleistys

Symbolinen yleistys on tapa abstraktoida käsiteltävä aihe symbolista muotoa käyttäen siten, että se on helppo ymmärtää valittujen symbolien ansiosta.
Taustaa

Thomas Kuhn on tuonut symbolisen yleistyksen kirjansa Tieteellisten vallankumousten rakenne jälkipuheessa. Hänen mukaansa symboliset yleistykset ovat tietyn ryhmän jäsenten kyselemättä ja nurisematta käyttämiä ilmauksia, joille on helppo antaa looginen muoto. Esimerkiksi (x)(y)(z) Φ(x,y,z).
Esitystapoja symboliselle yleistykselle

Symboliset yleistykset ovat formalismeja, jotka ilmaisevat minkälaisia tieteellisten lakien tulee olla.
Ne ovat usein valmiiksi symbolisessa muodossa, matriiseja tai kaavoja, jotka palvelevat aluksi tiedeyhteisön sisäistä viestintää, mutta murtautuvat aikanaan menestyessään laajaankin käyttöön.
Esimerkkejä ovat voiman (F) ja sähkövirran (I) sekä energian (E) yhtälöt:
F=m*a.
I=V/R.
E=m*c2.
Tietojenkäsittelytieteessä ohjelman kulkua lauseiden S läpi voidaan kuvata kaavalla S = S1 ● S2 ● ..  ● SN, jossa yhdistetty funktio vastaa siirtymistä edellisestä lauseesta toiseen. Tässä kuvaustavassa tietojenkäsittelyn sekventiaalista periaatetta kuvataan analogisella matemaattisella operaatiolla.
Paitsi, että symbolinen yleistys saattaa muodostaa kaavan, se saattaa olla väite, joka liittyy uuteen mullistavaan paradigmaan. Aikanaan se todistetaan oikeaksi tai hylätään, tai se voi jäädä huomiotta. Esimerkki sanallisesta väitteestä, jota myös voidaan pitää symbolisena yleistyksenä: "vaikutus on yhtä suuri kuin vastavaikutus".
Symbolisten yleistysten merkitys

Symboliset yleistykset ovat keskeisessä asemassa tieteen formalisoinnissa. Niihin koskeva konsensus on edellytys logiikan ja matematiikan rutiininomaiselle soveltamiselle tiedeyhteisön toiminnassa. 
Huolimatta siitä, että symbolisiin yleistyksiin liittyvästä konsensuksesta seuraa tiedeyhteisön jäsenten sitoutuminen matemaattisten ja loogisten operaatioiden tuloksiin, ei tiedeyhteisön jäsenten tarvitse olla yksimielisiä siitä, kuinka symbolisten yleistysten sisältämät symbolit kytkeytyvät havaintoihin ja koetuloksiin.
Kirjallisuutta

Thomas S. Kuhn: Tieteellisten vallankumousten rakenne. Art House, 1962.
Aiheesta muualla

Olennaisia muutoksia. Paradigmateoreettinen tutkimus tieteen kehityksen dynamiikasta. Pro-gradu Jose Hult, 1997.
Ebo

| Ebo |
| --- | --- |
 Ebo
 Koordinaatit: 11°09′37″S, 15°03′19″E 
Valtio:  Angola
Maakunta:  Cuanza Sul
Pinta-ala:  
 – Kokonaispinta-ala:  1 849 km²
Väkiluku:  208 041
 – Väestötiheys:  112,5 as./km²
Infobox OKVirheellinen NIMI-arvo: 
Ebo on Angolan kunta ja kaupunki, joka sijaitsee Cuanza Sulin maakunnassa. Ebossa asuu 208 041 asukasta.
Väestö

Ebossa asuu 208 041 asukasta. Kunnan väestötiheys on 113 asukasta neliökilometriä. Kunnan väestö on 2,9 % vuosittaisessa kasvussa. Kunnan asukkaista lähes puolet on alle 15-vuotiaita, 65 vuotta täyttäneitä on vain 3,6 % väestöstä. Asukkaista 40 % on lukutaitoisia. Ebon suurimmat uskonnot ovat protestantismi (49 %) ja katolisuus (13 %). 37 % asukkaista on uskonnottomia. Kunnassa puhutaan eniten portugalia ja kimbundua.
Sørøya

Sørøyan sijainti
Sørøya on saari Finnmarkin läänissä Pohjois-Norjassa. Saaren pinta-ala on 816 km² ja se on Norjan neljänneksi suurin. Sørøya jakautuu Hasvikin sekä Hammerfestin kuntien kesken. Saaren etelä- ja itäpuolella sijaitsevat saaret Stjernøya, Seiland ja Kvaløya. Saaren korkein piste on Komagaksla (659 mmy). Saarella asuu 1092 henkilöä (2012).
Käännös suomeksi
Sähkövalo

Erilaisia sähkövaloja Helsingin illassa.
Hehkulamppu ja pienoisloistelamppu edustavat markkinoilta poistuvia sähkölampputyyppejä.
Sähkövalon käyttöönottoa on pidetty modernin yhteiskunnan symbolina niin idässä kuin lännessäkin. Suomessakin järjestettiin "valonjuhlia" kun uusia kyliä kytkettiin sähköverkkoon.
Historia

Sähkövalaistus alkoi kaarilampusta ja hehkulampusta 1800-luvulla. Pian sen jälkeen, kun Alessandro Volta oli keksinyt pariston, Humphry Davy rakensi kaarilampun. Muut jatkoivat kehitystä kokeillen erilaisia hehkulankamateriaaleja. Thomas Alva Edison kumppaneineen löysi sopivan hehkulankamateriaalin, ja 1900-luvun puolella hehkulamput syrjäyttivät kaarilamput.
Hehkulamppujen jälkeen varsinkin toimistotiloijen valaistuksessa tuli suosioon  loisteputki, ja sen jälkeen LED.
Suomen ensimmäinen sähkölamppu otettiin käyttöön Tampereella, Finlaysonilla vuonna 1882. Talvisodan syttyessä sähkövalo oli levinnyt Etelä- ja Länsi-Suomeen.
Erilaisia sähkölamppuja

Erilaiset valoa tuottavat lamput ja niihin kytkeytyvä tekniikka on osa sähkövalaistusta. Valaisimien sähkövirta siirretään tyypillisesti sähköverkon välityksellä, tai tuotetaan paikallisesti (esimerkiksi ajoneuvon polttomoottorin tai muun sähkögeneraattorin avulla). Tilapäisissä tai liikuteltavissa valaisimissa kuten taskulampuissa voidaan sähkövirta ottaa akustosta tai paristoista.
kaarilamppu
hehkulamppu ja halogeenilamppu
kaasupurkauslamput:
loistelamppu ja neonputki
energiansäästölamppu
elohopeahöyrylamppu
monimetallilamppu
suurpainenatriumlamppu
matalapainenatriumlamppu
ksenonlamppu
rikkiplasmalamppu
induktiolamppu
LED
mustavalolamppu
Aiheesta muualla

Valonlähteiden vertailua, STEK (Arkistoitu – Internet Archive)
The Electric Lamp, Edison Tech Center
Merkinnän syy: Lisää historiaa, lamppujen vertailu